open-index/open-wikipedia-markdown huggingface dataset:
Imaginations Through the Looking Glass

**Imaginations Through the Looking Glass** on Blind Guardianin ensimmäinen, vuonna 2004 julkaistu DVD, joka nauhoitettiin A Night at the Opera -kiertueen päätteeksi Blind Guardianin itsejärjestämillä festivaaleilla Coburgissa, Saksassa vuonna 2003. Blind Guardian esiintyi festivaalin molempina iltoina pääesiintyjänä ja DVD on koottu molempien iltojen keikoista. DVD:llä on myös haastattelu ja dokumenttipätkä festivaalin järjestämisestä. Bonuksena kakkoslevyllä on neljä kappaletta muilta kiertueen keikoilta.

## Kappaleet
;Levy 1:

#War of Wrath
#Time Stands Still (at the Iron Hill)
#Banish from Sanctuary
#Nightfall
#The Script for my Requiem
#Valhalla
#A Past and Future Secret
#Punishment Divine
#Mordred's Song
#The Last Candle
#Bright Eyes
#Lord of the Rings
#I'm Alive
#Another Holy War
#And then there was Silence
#Somewhere Far Beyond
#The Bard's Song (In the Forest)
#Imaginations from the Other Side
#And the Story Ends
#Mirror Mirror

;Levy 2

#Interview with Blind Guardian
#Backstage Scenes of the 'A Night at the Opera Tour 2002
#Slideshow
#The Making of 'The B.G. Festival Coburg 2003
#Bonus: Majesty
#Bonus: Into the Storm
#Bonus: Welcome to Dying
#Bonus: Lost in the Twilight Hall

## Kokoonpano
*Hansi Kürsch - laulu
*André Olbrich - kitara
*Marcus Siepen - kitara
*Thomen Stauch - rummut
*Oliver Holzwarth (vieraileva muusikko) - basso
*Michael Schüren (vieraileva muusikko) - koskettimet

## Lähteet
*http://www.blind-guardian.com
* Blind Guardianin julkaisut
Max Wertheimer

**Max Wertheimer** (15. huhtikuuta 1880 Praha, Itävalta-Unkari – 12. lokakuuta 1943 New York) oli saksalainen psykologi ja yksi hahmopsykologian perustajista.

Vuonna 1904 Wertheimer valmistui tohtoriksi Würzburgin yliopistosta. Vuonna 1910 hän kiinnostui ihmisen havaintokyvystä työskennellessään Frankfurtin yliopiston psykologian instituutissa. Yhdessä nuorempien assistenttiensa Wolfgang Köhlerin ja Kurt Koffkan kanssa hän tutki liikkuvan kuvan efektiä, jonka takistoskooppi synnytti. Vuonna 1912 hän julkaisi seminaaripaperin ”Liikkeen havainnoimisen kokeelliset tutkimukset”.

Wertheimer pakeni vuonna 1933 Saksasta New Yorkiin, missä hän kirjoitti kirjan ajattelusta.
D-Mies

**D-Mies**, (*Demolition Man*) on Marvel-kustantamon luoma supersankari, jonka ensiesiintyminen tapahtui *Captain America* -lehden numerossa 328. Kostajien ylemmyydentuntoisimmat jäsenet pitävät D-Miestä surkeimpana Kostajana koskaan.

D-Miehen ensiesiintyminen Suomessa tapahtui *Mega Marvelin* numerossa 5 (2000).

## Voimat & varusteet
D-Miehellä on suuret yli-inhimilliset voimat (hän nostaa noin 25 tonnia) ja kestävyys.
Sierpinskin epäyhtälö

Matematiikassa **Sierpinskin epäyhtälö** kuuluu seuraavasti: Olkoon *X={x<sub>1</sub>, x<sub>2</sub>, ..., x<sub>n</sub>}* joukko positiivisia reaalilukuja. Olkoot *A<sub>n</sub>(X)*, *G<sub>n</sub>(X)*, *H<sub>n</sub>(X)* joukon *X* alkioiden aritmeettinen keskiarvo, geometrinen keskiarvo ja harmoninen keskiarvo. Tällöin niiden välillä vallitsee epäyhtälö

:{A_n(X)}^{n-1}H_n(X)\ge {G_n(X)}^n\ge A_n(X){H_n(X)}^{n-1}

## Aiheesta muualla
W. Sierpinski ,  Sur une inégalité pour la moyenne arithmétiq , geometrique et harmonique , Warsch. Sitzungsber., 2 (1909) 354–357.
Tapiiri (lehti)

**Tapiiri** oli sarjakuvalehti, jota kustansivat Fanzine Oy (1984–1985), Kustannus Oy Tapiiri (1986–1987) ja Kustannus Oy Kersa (1987–1991).

Tapiiri alkoi Pahkasian sarjakuvalehtenä, kuten sitä Pahkasiassa mainostettiin vuonna 1984. Toimittajina olivat Pauli Heikkilä ja Juha Ruusuvuori. Myös Tapiiri-albumeita ilmestyi kolme kappaletta. Vuoden 1985 alusta mainostettiin muissa Fanzine Oy:n lehdissä näyttävästi Tapiirin siirtymisestä väriin. Vuonna 1984 ilmestyi neljä mustavalkoista numeroa ja vuonna 1985 kolme pääasiassa värillistä.

Tämän jälkeen Non Stopin kääntäjäkonkari Soile Kaukoranta ryhtyi Kustannus Oy Jalavan osittain omistaman uuden yhtiön julkaiseman Tapiirin päätoimittajaksi. Kustannus Oy Tapiirin lehtiä ilmestyi kolme numeroa.

Kolmas Tapiirin kustantaja oli Arvo Rask, keravalainen antikvariaatin pitäjä. Kustannus Oy Kersan Tapiiri julkaisi kaikki aikaisemmin hankitut sarjat loppuun, mutta sen jälkeen lehti alkoi täyttyä puoli-ilmaiseksi saaduilla sarjoilla. Kersa julkaisi 16 numeroa Tapiiria. Viimeinen numero oli 3/1991.

## Tapiirin sarjakuvia

*Ada viidakossa
*Corto Maltese
*Friikkilän pojat
*Luc Leroi
*Paulette
*Tarkastaja Ankardon tutkimuksia
*The Spirit

## Lähteet

*Tapiiri 1984–1991
*Kvaak.fi/Timo Ronkainen: Sarjakuvalehdistön vaiheita Suomessa, osa 3 

### Viitteet

## Aiheesta muualla
*Kimmo Lakoman täydellinen listaus Tapiirissa ilmestyneistä sarjakuvista
Pertti Töttö

**Pertti Sakari Töttö** (s. 1953) on Itä-Suomen yliopiston yhteiskuntatieteiden tutkimusmetodien emeritusprofessori ja Vaasan yliopiston taloussosiologian dosentti. Töttö tunnetaan kvalitatiivisten eli laadullisten tutkimusmenetelmien metodioppaiden kriitikkona.  Hän totesi ironisesti, että jonkun oli otettava narrin rooli ja kerrottava asioiden toinen puoli. Töttö ei pidä itseään positivistina vaan kuiville päässeenä hermeneutikkona. ”Monien silmissä olen takinkääntäjä: aloin irvailla omille vanhoille ajatuksilleni ja siirryin pahojen poikien leiriin.”  

## Ura
Töttö kirjoitti ylioppilaaksi Inkeroisten yhteiskoulusta. Väitöskirjassaan hän käsitteli saksalaista yhteiskuntatieteilijää Werner Sombartia niin kutsutun hermeneuttisen menetelmän avulla. Tutkimustaan varten hän pääsi erityisluvalla käyttämään DDR:n arkistoja. Työ sai laudatur-arvosanan ja vuoden 1991 parhaan väitöskirjan palkinnon. 

Töttö työskenteli Yrjö Littusen johtamassa Tampereen yliopiston Yhteiskuntatieteiden tutkimuslaitoksessa ja myöhemmin Jyväskylän yliopistossa. Vuonna 2000 hänet nimitettiin Kuopion yliopiston sosiaalitutkimuksen menetelmien professoriksi.

## Teoksia
1990-luvun puolenvälin jälkeen hän julkaisi yhdessä Jukka Gronowin ja Arto Noron kanssa sosiologian klassikoista teoksen, johon hän kirjoitti muun muassa Auguste Comtea, Ferdinand Tönniesiä koskevat osuudet. Lisäksi hän on pitänyt kolumnia *[[Helsingin Sanomat|Helsingin Sanomien]]* tiedepalstalla.

## Muuta
Pertti Töttö harrastaa lintuja. Hän jätti tohtoripromootion väliin, koska tilaisuus sattui todennäköisimmälle arktisten hanhien muuttopäivälle. Töttö oli Itä-Suomen yliopiston vuoden 2018 uitettava professori.

## Lähteet

 

## Teoksia
* 
* 
* 
* 
* 
* 
* 
* 
*
Arvo Koskimaa

**Arvo Alvi Kalervo Koskimaa**, salanimi **A. Koski**, (24. maaliskuuta 1912 Helsinki – 13. helmikuuta 1972 Helsinki) oli suomalainen säveltäjä, muusikko ja sanoittaja. 

Koskimaa tunnetaan lähinnä iskelmien säveltäjänä, mutta hän myös soitti Fox-yhtyeessä 1930-luvulla ja johti omaa AK-orkesteriaan. Koskimaan tuotannon pääosa ovat 1930- ja 1940-luvuilta . Koskimaan tunnetuimmat tangot, "Syyspihlajan alla" ja "Virvaliekkejä", levytti alun perin Henry Theel sota-aikana. Olavi Virran levytysuran alkuvaiheessa yhdessä Bruno Laakon ja Lepakoiden (=Dallapé) kanssa laulamista kappaleista oli Koskimaa säveltämiä peräti 22.

Elokuvan *[[2 hauskaa vekkulia]]* pääsävelmän hankkimiseksi järjestettiin sävellyskilpailu, jossa toiseksi tuli Koskimaan kilpailutyö "Lumpeenkukka". Kappaleen sanoitti Lauri Jauhiainen. Sen esittivät elokuvassa playbackina Veikko Tuomi ja Finlandia-orkesteri, joiden esitys julkaistiin myös äänilevynä.

Koskimaa käytti säveltäjänä ja sanoittajana myös salanimeä A. Koski.

## Lähteet

## Aiheesta muualla
* Arvo Koskimaa Populaarimusiikin museon tietokannassa
* 
*
Dazaifu

**Dazaifu** () on kaupunki Fukuokan prefektuurissa Kyūshūn saarella Japanissa. Se sijaitsee noin 16 kilometriä Fukuokan kaupungin kaakkoispuolella ja kuuluu siten Fukuokan metropolialueeseen. Dafaifussa on 71&nbsp;430 asukasta (vuonna 2014) ja sen pinta-ala on 29,58 neliökilometriä.

Kaupungin keskiosan läpi virtaa Misakijoki.

## Historia
Vaikka Dazaifu on kaupunkina uusi, sillä on pitkä ja merkittävä historia. Paikkakunta on saanut nimensä Dazaifu-nimisestä aluehallinnosta, joka perustettiin 600-luvun loppupuolella ja joka käsitti koko Kyūshūn saaren. Se oli siten Kyūshūn poliittinen keskus useiden vuosisatojen ajan, minkä vuoksi kaupungin alueella on jäljellä useita merkittäviä raunioalueita, temppeleitä ja pyhäkköjä. Myöhemmin Dazaifun kuvernöörit asuivat usein Kiotossa, ja siitä tuli paikka, jonne pääkaupungista lähetettiin ihmisiä maanpakoon. Yksi kuuluisimmista maanpakolaisista oli oppinut Sugawara no Michizane. Kamakura-kaudella Dazaifua ja sen linnaa hallitsi Shōni-klaani. Paikkakunnalla oli merkittävä rooli Kyūshūn puolustautuessa mongolien hyökkäyksiä vastaan, mutta sittemmin se taantui.

Japanin kunnallishallinnon perustamisen yhteydessä vuonna 1889 Dazaifusta tehtiin kylä, ja maaseutukaupungiksi se nousi vuonna 1892. Siihen liitettiin Mizukin kylä vuonna 1955. Kaupunkioikeudet Dazaifu sai vuonna 1982. Fukuokan kaupunkialueen laajetessa se on kehittynyt Fukuokan lähiönä.

## Nähtävyydet
Kaupungin merkittävimpiin nähtävyyksiin kuuluu Dazaifu Tenman-gūn pyhäkkö, joka on tarkoitettu Dazaifuun karkotetun Sugawara no Michizanen kamille Tenjinille. Se on yhdessä Kioton Kitano Tenman-gūn kanssa toinen maan kaikkien Tenjinille omistettujen pyhäköiden pääpaikoista. Vanhoja buddhalaisia temppeleitä ovat muiden muassa Kaidan-in, 700-luvun puolivälissä valmistunut ja silloisen Kyūshūn tärkein temppeli Kanzeon-ji sekä kivipuutarhastaan tunnettu Kōmyōzen-ji.

Dazaifussa sijaitsee myös vuonna 2005 avattu Kyūshūn kansallismuseo, neljäs Japanin kansallismuseoista.

## Liikenne
Dazaifua palvelevat JR Kyūshūn Kagoshima-päälinja sekä Nishitetsun Tenjin-Ōmuta-linja ja Dazaifu-linja.

## Lähteet

## Aiheesta muualla

* Kaupungin internetsivut
Korealaiset

**Korealaiset** ovat kansa, jonka pääasiallinen asuma-alue käsittää Korean niemimaan. Etelä-Koreassa heitä elää noin 44 miljoonaa ja Pohjois-Koreassa 22,5 miljoonaa. Korealaisia on noin 81 miljoonaa. Korean kieltä puhuu 71 miljoonaa ihmistä äidinkielenä. 
Korean kieli on isolaattikieli, eli sillä ei ole tunnettuja sukulaiskieliä. Korealaisten perimässä esiintyy paleoaasialaista, altailaista ja austronesialaista ainesta. Korealaisia elää Kazakstanissa ja Uzbekistanissa neuvostoliittolaisten väestönsiirtojen seurauksena.
 
## Lähteet
* http://www.narodru.ru/peoples1230.html 

### Viitteet
DOREMIdan

**DOREMIdan ( ドレミ團 ) **on japanilainen Visual kei -yhtye. Heillä on erityisen värikkäät ja näyttävät esiintymisasut.

Nimi tulee The Beatlesin kappaleesta "Don't let me down", joka japanilaisesti äännettynä kuulostaa sanalta "doremidan".

## Yhtyeen jäsenet
*Makoto - Laulu
*KEN - Kitara
*Ryu - Kitara
*Yuu - Basso
*Reika - Rummut

## Albumit
* Retujou Lullaby (劣情ららばい) (2004)
* Gekijou Shouroku (激情抄録) (2005)
* Kaleidoscope (カレイドスコープ) (2006)
* Onkai Chronicle (カレイドスコープ) (2008)
* Yuugure Line (夕暮ライン) (2008)

## Aiheesta muualla
*DOREMIdanin viralliset sivut
Verner Thomé

**Verner Thomé** (4. heinäkuuta 1878 Alajärvi – 1. kesäkuuta 1953 Helsinki) oli suomalainen taidemaalari. Thomé opiskeli Suomen Taideyhdistyksen piirustuskoulussa vuosina 1898–1899 sekä Baijerin kuninkaallisessa taideakatemiassa Münchenissä 1901–1902. Hän debytoi Helsingissä vuonna 1903. Thomé toimi aktiivisesti myös yhteiskunnallisissa luottamustehtävissä.

## Elämä ja ura
Verner Thomé kuului Septem-ryhmään. Hän oli impressionistinen valomaalari, jonka maalausten aiheena olivat muun muassa rantanäkymät ja lapset. Hän kokeili myös pointillismia.

Thomén isä oli metsänhoitaja Johan Henrik Thomé. Hänen veljistään Valter ja Ivar ryhtyivät arkkitehdeiksi, William Thomé puolestaan jatkoi isänsä jalanjälkiä metsänhoitajana. Punakaartilaiset surmasivat kaikki kolme veljeä sisällissodan aikana Vihdissä 1. helmikuuta 1918.

Heraldikko Olof Eriksson oli Verner Thomén poika.

## Teoksia

File:Verner Thomé - Puistokuva Pariisista - A III 2632 - Finnish National Gallery.jpg|*Puistokuva Pariisista*, 1907
File:Verner Thomé - Borélyn puistossa - A II 884 - Finnish National Gallery.jpg|*Borélyn puistossa*, 1909 
File:Verner Thomé - Venelaituri - A-1995-103 - Finnish National Gallery.jpg|*Venelaituri*, 1917


File:Verner Thomé - Leikkiviä poikia - A II 774 - Finnish National Gallery.jpg|*Leikkiviä poikia*, 1903
File:Verner Thomé - Kylpeviä poikia - A II 903 - Finnish National Gallery.jpg|*Kylpeviä poikia*, 1910
File:Verner Thomé - Kaksi leikkivää poikaa - A IV 2869-35 - Finnish National Gallery.jpg|*Kaksi leikkivää poikaa*, 1910 
File:Verner Thomé - Poikia rantakivillä - A IV 3664 - Finnish National Gallery.jpg|*Poikia rantakivillä*, 1910–1911


File:Verner Thomé - Omakuva - A II 1053 - Finnish National Gallery.jpg|*Omakuva*, 1914
File:Verner Thomé - Lisbeth Candelin - A-2002-518 - Finnish National Gallery.jpg|*Lisbeth Candelinin muotokuva*, 1915
File:Verner Thomé - Rouva Senta Slöörin muotokuva - A-1997-112 - Finnish National Gallery.jpg|*Rouva Senta Slöörin muotokuva*, 1924
File:Portrait of Frans Josef von Becker.jpg|*[[Frans Josef von Becker]]in muotokuva*
File:Portrait of Karl Reinhold Wahlfors.jpg|*[[Karl Wahlfors|Karl Reinhold Wahlfors]]in muotokuva*


Tiedosto:Lapinjärvi 1918 muistomerkki 1.jpg|*Vapaussodan v. 1918 valkoisten muistomerkki*, 1921, Lapinjärvi.


## Lähteet

## Kirjallisuutta
* 

## Aiheesta muualla

* 
*
Uuden ajan kynnyksellä

**Uuden ajan kynnyksellä** on Kerkko Koskisen säveltämä ja sovittama ja Terhi Kokkosen sanoittama muistokappale toimittaja Anna Politkovskajalle. Se julkaistiin 20. lokakuuta 2006 vapaasti ladattavana tiedostona *[[Voima-lehti|Voima]]*-lehden internetsivuilla, samana päivänä kun Venäjän presidentti Vladimir Putin saapui Suomeen vierailulle. Suurin osa kappaleen tekijöistä ovat hajonneen Ultra Bran jäseniä.

Kappaletta varten koottiin työryhmä. Kappaleen tuotto, joka koostuu radio- ja televisiosoiton korvauksista sekä vapaaehtoisista maksuista, ohjataan ihmisoikeustyöhön Tšetšeniaan. Kappale julkaistiin singlenä ja siitä tehty musiikkivideo YouTube-sivustolla.

## Työryhmä
Joanna Haartti, Risto Hemmi, Terhi Kokkonen, Kerkko Koskinen, Susanna Kuparinen, Elena Leeve, Antti Lehtinen, Joel Melasniemi, Silvia Modig, Jussi Nikkilä, Ilmari Pohjola, Verneri Pohjola, Pepa Päivinen, Tommi Saarikivi, Dan Tigerstedt, Olavi Uusivirta, Jukka Viikilä, Pihla Viitala ja Klaus Welp.

### Muusikot
* Terhi Kokkonen – lauluääni
* Pihla Viitala – lauluääni
* Joanna Haartti – taustalaulu
* Kerkko Koskinen – piano
* Elena Leeve – taustalaulu
* Antti Lehtinen – rummut
* Joel Melasniemi – kitara
* Jussi Nikkilä – taustalaulu
* Ilmari Pohjola – pasuuna
* Verneri Pohjola – trumpetti
* Pepa Päivinen – saksofoni, huilu
* Tommi Saarikivi – bassokitara
* Olavi Uusivirta – taustalaulu

## Lähteet

## Aiheesta muualla
* Kappale MP3-muodossa Voima-lehden sivuilla
Hattuvaara (Lieksa)

**Hattuvaara** (myös muodossa **Hattu**) on maarekisterikylä Lieksassa. Hattuvaara sijaitsee seututien 522 varrella Lieksan keskustaajamasta idän suuntaan. Hattuvaara on myös kylän alueella sijaitseva samanniminen vaara, josta etelään sijaitsee nimellä **Hatunkylä** tunnettu asutuskeskus.

Hattuvaaran tilastollisella suuralueella oli 275 asukasta vuonna 2012. Vielä vuonna 1990 asukkaita oli 515 henkeä. Hattuvaaran suuralue jakautuu neljään tilastoalueeseen ja ne edelleen yhteensä kahdeksaan pienalueeseen. Suuralueeseen kuuluu myös Ruunaa, joka muodostaa kuitenkin oman maarekisterikylänsä.

Hirsitaloja valmistava yritys Honkarakenne on lähtöisin Hattuvaarasta. Kylän nousukausi liittyy metsätalouden nousuun ja erityisesti elinkeinomuotoon, jossa yhdistyivät pienviljely ja savotat.

## Lähteet
Mannerheimintie (täsmennyssivu)

**Mannerheimintie**-niminen tie löytyy useista Suomen kunnista.

* Mannerheimintie, Hamina
* Mannerheimintie, Hanko
* Mannerheimintie, Helsinki 
* Mannerheimintie, Kankaanpää
* Mannerheimintie, Karvia (Sara)
* Mannerheimintie, Mikkeli
* Mannerheimintie, Nastola
* Mannerheimintie, Parkano
* Mannerheimintie, Pohja (Villähde & Fiskari)
* Mannerheimintie, Tammisaari (Skogby)
* Mannerheimintie, Vaasa
Scott Reeder

**Scott Reeder** on yhdysvaltalainen basisti, joka tunnetaan parhaiten Kyuss-yhtyeen entisenä basistina. Hän on myös soittanut yhtyeissä nimeltä Bütcher ja Unida, sekä tehnyt yhden sooloalbumin.

Reeder liittyi Kyussiin vuonna 1993 Nick Oliverin lähdettyä. Reeder pysyi yhtyeessä, kunnes se hajosi vuonna 1995. Tämän jälkeen hän soitti Kyussissa laulaneen John Garcian kanssa yhtyeessä nimeltä Unida, joka ehti julkaista vain yhden täysimittaisen studioalbumin.

Vuonna 2002 Reeder osallistui kahdeksan muun basistin ohella Metallican koesoittoon. Lyhyitä pätkiä hänen tapaamisestaan yhtyeen kanssa näkyy Metallican *[[Some Kind of Monster]]* -dokumentilla. Vuonna 2005 Reeder liittyi yhtyeeseen nimeltä Bütcher. Hän erosi siitä lokakuussa 2006.

Reeder julkaisi ensimmäisen sooloalbuminsa *TunnelVision Brilliance* 24. tammikuuta 2006. Kaikki kappaleet olivat hänen itse kirjoittamiaan ja esittämiään.

## Diskografia
### Soolotuotanto

* *TunnelVision Brilliance* (24. tammikuuta 2006)

## Aiheesta muualla
* Reederin virallinen sivu 
*
Luminara Unduli

**Luminara Unduli** on kuvitteellinen hahmo *[[Tähtien sota|Tähtien sodan]]* maailmassa. Hän on esiintynyt *[[Kloonien hyökkäys]]*- ja *[[Sithin kosto]]* -elokuvissa sekä *[[Myrskyn merkit]]* -kirjassa.

## Taustaa
Luminara Unduli toimi jedinä Galaktisen tasavallan lopulla. Hänet nimitettiin jedimestariksi kymmenen vuotta ennen kloonisotia ja hänestä olisi tullut jedineuvoston jäsen, ellei Palpatine olisi vaatinut Anakin Skywalkerille tätä paikkaa ja neuvosto myöntänyt sitä, jotta Anakin voisi pitää Palpatinea silmällä. Luminara toimi yhdessä lojaalin padawaninsa, Barriss Offeen, kanssa ja he toimivat taisteluissakin täydellisesti yhdessä.

Unduli oli humanoidi ja kotoisin Mirialilta. Hänen alahuulensa oli värjätty purppuraksi ja hänen leuassaan kulki sarja mustia timanttimaisia kuvioita. Undulin silmät olivat puolestaan siniset ja iho oliivinvihreä.

Unduli oli hyvin voimakas ja ainoastaan harvat jedit vastasivat hänen tasoaan: on sanottu, että hän olisi ollut melkein samaa tasoa kuin entinen jedimestari, kreivi Dooku. Seitsemästä valosapelitekniikasta Unduli suosi Soresua, sillä hän uskoi, että tämän tyylin täysin hallitseva on voittamaton. Valosapelitaitojensa lisäksi hän oli myös harjoittanut itsestään hyvin vetreän, joten hän pystyi helposti väistämään kaikki iskut joita ei torjunut vihreällä valosapelillaan. Vuosien harjoitus olikin tuottanut tulosta, sillä hänen vartaloaankin pystyi kutsumaan aseeksi.

Hieman ennen kloonisotia Unduli ja Barriss Offee suorittivat komennusta Ansionissa yhdessä Obi-Wan Kenobin ja tämän padawanin, Anakin Skywalkerin kanssa.

## Kloonisodat
Unduli taisteli Kloonisotien alussa yhdessä muiden jedien kanssa Geonosiksen taistelussa ja oli yksi harvoista selviytyjistä.

Tämän jälkeen Unduli vei Offeen Ilumin kristalliluoliin päättääkseen hänen koulutuksensa. Offeen valmistettua valosapelinsa, temppeliin hyökkäsi droideja. Kaksikko onnistui tuhoamaan puolet sadoista droideista, mutta useat niiden asettamat miinat melkein tuhosivat temppelin. Kaksikon täytyi käyttää kaikki voimansa välttääkseen tuhoutumista kivien alle. Yoda kuitenkin saapui pelastamaan heidät.

Unduli taisteli menestyksekkäästi useissa kloonisotien taisteluissa, mutta kohtasi vihdoin loppunsa Kashyyykilla, jonne hänet ja Quinlan Vos oli lähetetty. Kun Palpatinen Käsky 66 astui voimaan, omat kloonisotilaat tappoivat Undulin. Vos kuitenkin onnistui pelastautumaan Kashyykin luontoon.

## Aiheesta muualla
*Luminara Unduli Wookieepediassa 
*Luminara Unduli Jedipediassa
Ben Thatcher

**Benjamin David Thatcher** (s. 30. marraskuuta 1975 Swindon, Englanti) on walesilainen jalkapalloilija, joka edustaa Englannin Valioliigassa pelaavaa Manchester Citya. Hän on pelipaikaltaan puolustaja.

Englannin alle 21-vuotiaiden maajoukkuettakin neljässä ottelussa edustanut Thatcher edusti ennen Cityyn siirtymistään Millwallia (1992-1996, Wimbledonia (1996-2000), Tottenhamia (2000-2003) ja Leicester Citya (2003-2004).

Vuonna 2004 Manchester City osti puolustajan 100 000:lla punnalla. Ensiesityksensä joukkueessa Thatcher teki kauden 2004-2005 avausottelussa Fulhamia vastaan. Aluksi Thatcher oli ensimmäinen vaihtoehto vasemman puolustajan paikalle, mutta parin loukkaantumisen ja Stephen Jordanin saapuminen rajoittivat peliottelut 21:een hänen tulokaskaudellaan.

Tammikuussa 2005 Thatcher oli todella lähellä siirtoa Fulhamiin, mutta arvioitu 500 000 punnan siirto kariutui. 

4 ottelua Englannin nuorten maajoukkueessa pelannut Thatcher siirtyi pelaamaan Walesin maajoukkueeseen, koska hänen mummonsa oli walesilainen. Walesin maajoukkuetta hän on edustanut 7 kertaa.

## Aiheesta muualla
*Thatcherin profiili  (lähde)
*Profiili ''soccerbase.com''issa  (lähde)
Raputietokeskus

**Raputietokeskus** on  pääosin EU -rahoitteinen vuonna 1997 perustettu toimisto, jonka  toiminta tähtää suomalaisen elinkeinoon liittyvän raputalouden toimintaedellytysten parantamiseen. Se toimii kiinteässä yhteistyössä mm. Itä-Suomen yliopiston, kalatalouden neuvontajärjestöjen, Riista- ja kalatalouden tutkimuslaitoksen (RKTL), kalatalousviranomaisten sekä Asikkalan Päijännetalon kanssa. Raputietokeskuksen toiminta perustuu yleiseen ja erityisesti elinkeinoon liittyvään rapubiologiseen neuvontaan ja suomalaisen ja ulkomaisen rapututkimuksen tulosten soveltamiseen suomalaisen raputalouden kehittämiseksi.

Raputietokeskus perustettiin 1997 RKTLn yhteyteen ja sen toimipaikkana oli Evon kalan- ja riistantutkimuslaitos. Raputietokeskuksen ainoana työläisenä oli aluksi Ari Mannonen. Vuonna 2002 Raputietokeskuksen toiminta siirtyi Päijänne-instituutin alaisuuteen Asikkalaan ja toimistoon pestattiin toinen työläinen, Japo Jussila. Raputietokeskuksen toiminta hajautettiin vuonna 2007 ja toimipaikoiksi valittiin Helsinki ja Kuopio. Raputietokeskuksen toimintamalli muokattiin verkostoyhteistyöksi, jossa on mukana Kalatalouden Keskusliitto, Itä-Suomen yliopisto ja Koulutuskeskus Salpauksen Päijänteen toimipiste.

Raputietokeskus osallistuu aktiivisesti rapuun liittyvään tiedotukseen ja jakaa vuosittaista suomalaisen raputalouden tunnustuspalkintoa, *Vuoden Rapulaisen* titteliä. Raputietokeskus osallistuu Suomen ravunviljelijöiden liiton toimintaan ja julkaisee samalla toimenkuvaansa liittyen *[http://koti.phnet.fi/rtk/srl/index.htm Ravun Peili - Kräftans Spegel] * nimistä nettilehteä.

## Aiheesta muualla
* Raputietokeskus
Karjalan Apu

**Karjalan Apu** on Joensuussa vuonna 1998 Joensuun Työväenyhdistyksen Karjala-jaoston aloitteesta perustettu yhdistys, jonka päätehtävä oli vuoteen 2020 humanitaarinen avustustoiminta ja pitkäaikaistyöttömien työllistäminen. Yhdistys oli mukana lähialuehankkeissa Itä-Karjalassa Venäjällä, mm. Sortavalan piirissä.

Yhdistyksen taustalla on useita kansalaisjärjestöjä mm. Joensuun Työväenyhdistys ja Joensuun Seudun Diabetes sekä yksityisiä henkilöitä. 
Karjalan Apu oli ainoa yhdistys maailmassa, joka avustaa vain ja ainoastaan Venäjän Karjalaa ja joka on uskonnollisesti että poliittisesti sitoutumaton järjestö. Yhdistys työllisti Joensuussa vakinaisten työntekijöiden lisäksi pitkäaikaistyöttömiä, joista suuri osa oli Joensuuhun pysyvästi asettuneita venäläisiä maahanmuuttajia.

Heinäkuusta 2020 alkaen Karjalan Apu on toiminut pelkästään yhdistyksenä. Sen tavoitteena on edelleen luoda mahdollisuuksia tapaamisiin ja tapahtumiin maahanmuuttajien ja paikallisen väestön kesken. 

## Historiaa

Karjalan Apu toimi viimeksi Teollisuuskadulla, jossa oli myös kirpputori. Vuoden 2015 lopulle asti toimipaikka oli Mutalassa sijaitsevan Teppolan pihapiirissä.  

## Hankkeita

* Naisten vahvistaminen -turvakotitoiminnan tukeminen Sortavalassa 2004–2005

* Kohti vastuuntuntoista aikuisuutta - seksuaaliterveyttä ja elämänlaatua sortavalalaisille nuorille 2005–2007

* Kuka auttaa uhria-  Viranomaisverkostot tukemaan perheväkivaltatyötä  (2006–2008)

* Tervettä elämää- Ehkäisevän päihdetyön kehittäminen Värtsilässä (2007–2009)

* Yhteisiä hankkeita on ollut mm. Joensuun Työväenyhdistyksen Karjala-jaoston, Kansainvälisen 
solidaarisuussäätiön, Väestöliiton, Ensi- ja turvakotien liiton sekä Vaaka-yhdistyksen kanssa.

## Huomionosoituksia

* Karjalan Apu sai vuonna 2006 Pohjois-Karjalan sosiaaliturvayhdistyksen ja Soropin myöntämän kansalaistoiminnan palkinnon .

## Historiikki
Anna Laakkonen, Matti Mikkonen ja Marja Walling (toim.): 
Solidaarisuustyötä rajan kahta puolta. (132 sivua, 2019)

## Lähteet

## Aiheesta muualla

Karjalan Apu
Hybrid Children

**Hybrid Children** on suomalainen Lopella vuonna 1991 perustettu punk- ja metallivaikutteista rockmusiikkia soittava yhtye.

Yhtyeen ensimmäinen albumi *Bleed Baby Bleed* (1993) nousi Suomen virallisen listan sijalle 13. Yhtye on kiertänyt muun muassa Keski- ja Etelä-Euroopassa sekä Japanissa ja Venäjällä. Hybrid Childrenin *Fight as One* -levyn kaksi musiikkivideota on ohjannut Petja Narmala.

Uusin albumi nimeltään *Where Pub Roses Grow* julkaistiin 20. toukokuuta 2020.

## Jäsenet
* Jasse Salonen – laulu ja kitara (1991–)
* Saska (Sandman) – rummut (2006–)
* Juho – kitara (2007–)
* VV – basso (2019–)

### Entiset jäsenet
* Jarno – basso (1991–1993)
* Pale – basso (1993–2019)
* Kelly Ketonen – rummut ja laulu (1991–1998)
* TV (Timo Vuorinen) – kitara (1991–2002)
* Korak (Kartsa, Headache) – rummut (1998–2006)
* Lauri – kitara (2002–2006)

## Julkaisut

### Albumit
* *Bleed Baby Bleed!!!* (1993)
* *Honeymoon in Babylon* (1994)
* *Uncensored Teenage Hardcore* (1996)
* *Drugster* (1998)
* *Stardom Is Here* (1999)
* *Ghost Town Carnival* (2004)
* *Fight as One* (2009)
* *Where Pub Roses Grow* (2020)

### Kokoelmat
* *Hybrid Moments* (2001)

### CD-singlet
* *Children Shouldn't Play With Dead Things* (1995)
* *No Apologies* (1997)
* *Cash Is Our God* (1998)
* *Down For Evermore* (1999)
* *Urban White Boy Blues* (2000)

### 7" EP:t
* *Reveal Your Charms* (1991)
* *Another Dose Up Your Nose* (1991)
* *Brutal Babies* (1992)

## Lähteet
* Hybrid Children -historia

### Viitteet

## Aiheesta muualla
* Hybrid Children -kotisivut
* Hybrid Children Facebook
* Hybrid Children Instagram
* Hybrid Children Videot
* Hybrid Children Spotify
Tekniikan museo

**Tekniikan museo** on Helsingin Vanhassakaupungissa sijaitseva, vuonna 1969 perustettu valtakunnallinen vastuumuseo, joka tallentaa ja esittelee suomalaisen teknisen alan kehitystä kuvaavaa aineistoa. Tekniikan museota ylläpitää yksityinen Tekniikan museon säätiö.

Tekniikan Museo sijaitsee Helsingin Vanhankaupunginlahden rannalla Vantaanjoen suulla. Tekniikan museo kuuluu liikenteen ja viestinnän alan museoiden Trafiikki-museot -verkostoon.

Tekniikan museo sijaitsee rakennuksissa, joissa toimi vuoteen 1969 saakka Helsingin vesilaitos, joka puhdisti Vantaanjoen vettä talouskäyttöön. Museon perusnäyttelyt sijaitsevat pyöreässä hallissa, joka on alun perin rakennettu suodatusaltaaksi ja on vesilaitoksen vanhin rakennus.

Museon näyttelyt kuvaavat tekniikan ja teollisuuden vaiheita Suomessa sekä niiden kehityksen vaikutusta yhteiskuntaan, kulttuuriin ja ihmisten elinoloihin. Ensimmäiset näyttelyt museossa avattiin vuonna 1972, ja ne käsittelivät muun muassa turbiineja, vesivoimaa, sähkövoimaa ja graafista alaa. Tämän hetken näyttelyissä voi tutustua suomalaisen tekniikan ja teollisuuden kehitykseen ja sen vaikutuksiin ympäristössämme, työssämme ja yhteiskunnassamme sekä sähköisen viestinnän historiaan. Museossa on myös erityisesti pienille lapsille suunnattu Kummituksen keksintökoje -näyttely, joka innostaa tutkimaan ja oivaltamaan. Museossa järjestetään lisäksi vaihtuvia näyttelyitä.

Kesäisin auki olevassa Pikasuodatinhallissa on nähtävillä 1930-luvun asuun entisöityä vedenpuhdistustekniikkaa altaineen ja pumppuineen. Kosken länsirannalla sijaitseva Voimalamuseo oli osa vesilaitoksen toimintaa ja tuottaa nykyisin ympäristöpennisähköä kotitalouksille. Voimalamuseon rakennukset omistaa Helsingin kaupunki ja ne eivät ole avoinna yleisölle.

## Kokoelmat, kirjasto ja julkaisut
Tekniikan museon kokoelmissa on lähes 19 000 esinettä, joista vain pieni osa on näyttelyissä esillä . Eräs merkittävimpiä kokoelman esineitä on Elektroninen SarjaKOmputaattori ESKO, ensimmäinen Suomessa rakennettu tietokone. Esinekokoelman lisäksi Tekniikan museolla on  noin 46&nbsp;000 valokuvan, negatiivin ja dian kokoelma. Kuvakokonaisuuksista merkittävimmät ovat Strömberg-kokoelma ja Eric Tigerstedt -kokoelma.

Museon kirjasto sisältää yli 45&nbsp;000 teollisuuden ja tekniikan alan kirjaa ja kausijulkaisua. Keskeisimpiä ovat konetekniikkaa ja sähkötekniikkaa käsittelevät teokset sekä teknisten laitteiden käyttöoppaat.

Museo julkaisee sarjaa Tekniikan museon julkaisuja.

## Tilat
Ahtaiden tilojen vuoksi museolla on vuokralla varastotilaa Karkkilasta ja Jyväskylästä.

Tekniikan museon Pikasuodatinhalli kärsi tulipalosta keväällä 2008.

## Katso myös
* Hehkulamppupilvi

## Lähteet

## Aiheesta muualla

* Tekniikan museo
Journalistiikka

**Journalistiikka** on oppiaine, joka tutkii journalismia ja mediaa. Journalistiikan opintojen ammatillisena tehtävänä on kouluttaa toimittajia joukkoviestimiin. Journalistiikan opintojen tieteellinen tavoite on perehdyttää opiskelijat journalismin ja tiedotusvälineiden tutkimuksen lähtökohtiin, teorioihin ja tutkimusmenetelmiin.
Alexander Frey

**Alexander Frey** (7. kesäkuuta 1877 Vehkalahti – 28. marraskuuta 1945 Helsinki) oli suomalainen lakimies, pankinjohtaja ja Ruotsalaisen kansanpuolueen poliitikko, joka toimi muun muassa kansanedustajana, senaattorina ja Tarton rauhanvaltuuskunnan jäsenenä. Frey oli vuonna 1917 Svinhufvudin senaatin jäsen ja toimi sisäasiaintoimituskunnan apulaispäällikkönä, jatkaen samassa tehtävässä Paasikiven senaatissa 1918. Frey on yksi Suomen itsenäisyysjulistuksen allekirjoittajista. Hän omisti Storhilan maatilan Kirkkonummella. Frey toimi Pohjoismaiden Yhdyspankin johtokunnan puheenjohtajana 1919–1945 ja pankin pääjohtajana 1928–1945.

Frey pääsi ylioppilaaksi 1895 ja valmistui filosofian kandidaatiksi 1898 saaden maisterin arvon 1900. Tämän jälkeen Frey opiskeli lakia valmistuen lakitieteen kandidaatiksi vuonna 1903. Varatuomarin arvon hän sai vuonna 1906. Frey väitteli lakitieteen tohtoriksi vuonna 1911.

Freyn vanhemmat olivat kenraalimajuri Johan Adolf Frey nuorempi, Reitkallin kartanon omistaja, ja kauppaneuvoksentytär Sofie Pauline Bruun Haminasta. Alexander Freyn isoisä kollegiasessori Johan Adolf Frey vanhempi oli vuonna 1850 korotettu perinnölliseen venäläiseen aatelisarvoon Viipurin aatelistossa.

Senaattori Freyn vaimo oli Martha Gerda Maria Blomqvist (s. 26.7.1893, konemestari Berndt Blomqvistin ja Hilda Ekholmin tytär), jonka kanssa hän avioitui 1913. Heidän ainut lapsensa oli suurlähettiläs Åke Frey (1919–1978), Suomen täysivaltainen erikoislähettiläs Turkissa, Iranissa ja Afganistanissa.

## Lähteet

## Aiheesta muualla
* 
* 
*
Omar Torrijos

**Omar Efraín Torrijos Herrera** (13. helmikuuta 1929 – 31. heinäkuuta 1981) oli panamalainen upseeri, joka oli maan johtaja 1968–1981 Panaman vallankumouksen suurimman johtajan nimellä (*Líder Máximo de la Revolución Panameña*). Hän ei virallisesti pitänyt mitään valtiollista asemaa.

## Elämänvaiheita
Torrijos syntyi Santiagossa Veraguasissa. Hän sai stipendin sotilasakatemiaan San Salvadoriin ja liittyi Panaman armeijaan, kansalliskaartiin (Guardia Nacional de Panamá) vuonna 1952. Vuonna 1956 hän opiskeli School of the Americasissa.

Torrijos ylennettiin everstiksi 1966 ja 11. lokakuuta 1968 hän johti eversti Boris Martínezin kanssa vallankaappausta demokraattisesti valittua Arnulfo Ariasia vastaan (Arias itse kaappasi vallan 1931). Martínezin hän lähetti maanpakoon 1969 ja ylensi itsensä prikaatikenraaliksi ja selviytyi upseeriensa vallankaappausyrityksestä. Valtansa turvaamiseksi hän hajotti puolueet ja parlamentin, vangitsi opiskelijajärjestöjen ja ammattiyhdistysten johtajat ja ryhtyi koviin toimiin Länsi-Panaman sissiliikkeitä vastaan. Uuteen parlamenttiin pääsi yksi opposition edustaja ja vuoden 1972 uusi perustuslaki antoi Torrijosille korkeimman siviili- ja sotilasvallan.

Kannattajiensa mielestä hän oli ensimmäinen Panaman väestöä edustanut johtaja rabiblancos-eliitin sijaan. Hän järjesti maauudistuksen ja laajoja valtiollisia hankkeita ja laajensi koulutusta. Kaikki tapahtui ulkomaisten pankkien lainavaroilla ja laajan korruption ja nepotismin alaisuudessa, minkä vuoksi maasta tuli yksi maailman velkaantuneimmista.

Hän neuvotteli Torrijosin–Carterin sopimuksen Panaman kanavasta. 7. syyskuuta 1977 Jimmy Carterin kanssa solmitun sopimuksen mukaan kanava siirtyisi ennen vuosituhannen vaihdetta Panamalle, mutta Yhdysvallat sai pysyvän oikeuden taata sen neutraliteetin. Suomessa Torrijos vieraili syksyllä 1977.

Vuonna 1978 hänen kautensa pääministerinä päättyi, eikä hän pyrkinyt sen pidentämiseen, vaan vetäytyi hetkeksi eläkkeelle. Hän jäi kuitenkin voimakkaan kansalliskaartin johtoon, samaan aikaan kun Aristides Royo toimi presidenttinä. 

Kenraali Torrijos kuoli kun häntä kuljettanut De Havilland Twin Otter -lentokone törmäsi viidakon peittämään Cerro Marta -vuoreen Keski-Panamassa. Sää oli huono koneen kadotessa tutkasta, eikä hylkyä löydetty ennen kuin muutaman päivän kuluttua. Ruumis saatiin viidakosta elokuun alkupäivinä ja Torrijos haudattiin aluksi Casco Viejoon Panaman vanhaan kaupunkiin, ennen kuin häntä varten rakennettu mausoleumi valmistui entiselle kanavavyöhykkeelle.

Torrijosin kuolema synnytti erilaisia salaliittoteorioita, joista suosituin on, että Yhdysvaltain keskustiedustelupalvelu CIA murhasi hänet. Ecuadorin presidentti Jaime Roldós Aguilera kuoli samanlaisessa tilanteessa vain kuukausia aiemmin.

Torrijosin poika Martín Torrijos valittiin 2. toukokuuta 2004 Panaman presidentiksi.
## Lähteet

## Aiheesta muualla
* Panamá: 25 años sin Torrijos (BBC)
Kipsaus

**Kipsaus** on lääketieteellinen hoitomenetelmä pääasiassa luunmurtumien hoitoon. Kipsauksella pyritään estämään liike, joka haittaisi leikatun tai murtuneen raajan paranemista. Kipsauksella murtunut raaja tuetaan paikoilleen, kunnes luunmurtuma on parantunut.

Kipsejä valmistetaan sekä perinteisestä kipsistä että lasikuidusta.

Kalkkikipsisidos valmistetaan puuvillaharsoista, joihin on sekoitettu kipsiä. Kun kipsiharso kastellaan, se kuivuu noin 10 minuutissa ja kovettuu 45 minuutissa. Kipsin täydellinen kuivuminen kestää 72 tuntia.

Yksi kipsausmenetelmistä on "pitkä kipsisaapas", jota käytetään yleensä polven alueelle ja sen lähistölle kohdistuneisiin murtumiin ja leikkaushaavojen hoitoon.
Burden in My Hand

**Burden in My Hand** on Soundgardenin vuonna 1996 julkaisema single albumilta *[[Down on the Upside]]*. Se on toinen singlejulkaisu samalta albumilta.

Kappale on Chris Cornellin säveltämä ja sanoittama. Kappaleesta tehtiin musiikkivideo, jossa yhtye on aavikolla.

## Kappaleet
;Euroopan painos (CDS & 7")
#
#

## Aiheesta muualla
* Discogs
*
Blow Up the Outside World

**Blow Up the Outside World** on Soundgardenin vuonna 1996 julkaisema single *[[Down on the Upside]]* -albumilta. Se on kolmas single-julkaisu albumilta.

Singlen kahden live-kappaleen alkuperäiset versiot ilmestyivät vuoden 1989 albumilla *[[Louder Than Love]]*.

## Kappaleet
# 
# Gun (Live '90)
# Get on the Snake (Live '90)
# A Splice of Space Jam

## Aiheesta muualla
* Discogs
*
Ty Cobb (kappale)

**Ty Cobb** on Soundgardenin vuonna 1996 julkaisema single. Se on neljäs single-julkaisu yhtyeen *[[Down on the Upside]]* -albumilta. Kappaleen on sanoittanut Chris Cornell ja säveltänyt Ben Shepherd.

Kappaleen nimi oli alun perin ”Hot Rod Death Toll”  mutta muistutti Shepherdiä kuuluisasta baseballin pelaajasta Ty Cobbista, josta tuli alkoholisti pelaajauransa jälkeen. 

## Kappaleet
#
#
#
#

## Aiheesta muualla
* Discogs
*
Juan Velasco Alvarado

**Juan Francisco Velasco Alvarado** (s. 16. kesäkuuta 1910 – 24. joulukuuta 1977) oli perulainen kenraali, joka hallitsi maata 1968–1975 asevoimien vallankumouksellisen hallituksen nimissä.

Köyhistä oloista lähtöisin ollut Velasco Alvarado liittyi 1929 Perun armeijaan ja nousi jalkaväen sotilaasta lopulta divisioonankenraaliksi ja tammikuussa 1968 armeijan komentajaksi ja yleisesikunnan johtoon.

Acción Popularin presidentti Fernando Belaúnde Terryn ja kongressin APRA-UNO-enemmistöisen kongressin kiistely ja riita yhdysvaltalaisen öljy-yhtiön hallitsemista öljykentistä Pohjois-Perussa saivat armeijan syöksemään Velascon johdolla vallasta presidentin ja hajottamaan kongressin ja armeija miehitti öljykentät.

Velasco nimitti itsensä asevoimien vallankumouksellisen hallituksen (*Gobierno Revolucionario de las Fuerzas Armadas*) johtoon. Hänen politiikkansa oli vasemmistolaista ja siihen liittyi kokonaisten teollisuudenhaarojen kansallistaminen ja maauudistus.

Ulkopolitiikassa juntta pyrki läheisempiin suhteisiin Neuvostoliiton ja Kuuban kanssa, päinvastoin kuin muut Latinalaisen Amerikan valtiot, jotka olivat oikeistolaisia diktatuureja. Tämä johti huonoihin suhteisiin Yhdysvaltain kanssa.

Talouspolitiikka epäonnistui, erityisesti maaviljelys kärsi tilojen pienenemisestä ja pääoman puutteesta. PescaPeru ylikalasti anjovista siten että sen kannat romahtivat ja vuoden 1972 El Niño tuhosi saaliit siten että kalastus ei toipunut kuin vuosikymmenen kuluttua. Tätä kaupan rajoitusten kanssa johti pulaan, säännöstelyyn ja levottomuuksiin.

29. elokuuta 1975 joukko sotilaita nousi kapinaan Tacnassa. 1. 2. 3. 4. ja 5. sotilaspiiri julistivat Velascon epäonnistuneen ja juntta valitsi hänen seuraajakseen pääministerinä toimineen kenraali Francisco Morales Bermúdezin. Tuolloin huonossa kunnossa ollut ja jalan verenkierron häiriöiden vuoksi menettänyt Velasco päätti olla vastustelematta ja piti matalaa profiilia kuolemaansa saakka. Hän kuoli jouluaattona 1977 sotilassairaalassa ja haudattiin Ángelin hautausmaalle Limassa.

## Lähteet
Ben Shepherd

**Ben Shepherd** (s. nimellä **Hunter Benedict Shepherd** 20. syyskuuta 1968) on yhdysvaltalainen basisti, joka tunnetaan parhaiten Soundgardenin basistina. Hän on soittanut Soundgardenissa vuodesta 1990 alkaen, korvaten alkuperäisbasisti Hiro Yamamoton. 

Shepherd syntyi Yhdysvaltojen asevoimien tukikohdassa Okinawassa, Japanissa. Hänen perheensä muutti Texasiin ja myöhemmin asettui Bainbridge Islandiin, Washingtoniin, jossa hän kasvoi. Shepherd soitti teini-ikäisenä lukuisissa punk-rock -yhtyeissä. Valmistuttuaan lukiosta hän työskenteli puuseppänä. Hän oli myöhemmin Nirvanan roudarina. Hän osallistui vuonna 1989 Soundgardenin koesoittoon, jossa yhtye haki uutta basistia Hiro Yamamoton tilalle. Shepherd ei kuitenkaan päässyt uudeksi basistiksi, koska ei osannut soittaa kappaleita tarpeeksi hyvin, vaikka Nirvanan jäsenet olivat kehottaneet häntä kokeilemaan. Jason Evermanista tuli Soundgardenin uusi basisti, mutta hän sai tuntemattomista syistä heti potkut. Silloin Shepherd palkattiin yhtyeen basistiksi kiertueelle. Lopulta Shepherdistä tuli vakinainen basisti.

Shepherd sanoitti ja sävelsi Soundgardenin kolmannen albumin *[[Badmotorfinger]]in* kappaleen "Somewhere". Hän osallistui myös useiden muiden albumin kappaleiden sävellystyöhön.

Vuonna 1993 Shepherd ja Soundgarden -rumpali Matt Cameron perustivat sivu-projektina yhtyeen nimeltä Hater. Shepherd lauloi ja soitti kitaraa kappaleissa. Yhtye julkaisi yhtyeen nimettä kantavan albumin ja nauhoitti vielä toisen albumin nimeltä "The 2nd", mutta se julkaistiin vasta 10 vuotta debyytin julkaisun jälkeen vuonna 2005. Näiden vuosiden välissä Shepherd viimeisteli kappaleet, joita hän oli tehnyt Wellwater Conspiracyn ja Mark Laneganin kanssa. Kappaleet päätyivät lopulta "The 2nd"lle. 

Vuonna 1994 Soundgarden julkaisi menestyneimän albuminsa *[[Superunknown]]in*, jolla oli kaksi kappaletta, jotka Shepherd oli sanoittanut ja säveltänyt. Nämä kappaleet olivat "Half" ja "Head Down".

Vuonna 1996 Soundgarden julkaisi viimeisen studio-albuminsa *[[Down on the Upside]]*, jonka kuudestatoista kappaleesta Shepherd oli säveltänyt tai sanoittanut kuusi. Kappaleet olivat "Zero Chance", "Ty Cobb" , "Dusty", "Never Named", "Switch Opens" ja "An Unkind". Shepherd kertoi säveltäneensä musiikin kappaleeseen "Never Named" teini-ikäisenä. "Ty Cobb" oli ensimmäinen Shepherdin kirjoittama kappale, josta tuli single. 

Vuoden 1997 lopulla Shepherd oli mukana ensimmäisissä The Desert Sessionsin nauhoituksissa (*Volumes 1&2*), joissa hän soitti bassoa. Shepherd soitti myös Tony Iommin ensimmäisellä soololevyllä.

Shepherdillä on yksi tytär nimeltään Ione. Tällä hetkellä Shepherd asuu Bainbridge Islandilla, Washingtonissa.
Pro Vantaa

**Pro Vantaa ry.** on suomalainen, Vantaalla kotipaikkaansa pitävä, rekisteröity yhdistys, joka kertoo säännöissään tavoitteekseen demokratian, suvaitsevaisuuden ja yhteishengen edistämisen ja kehittämisen. Yhdistys ei ole sitoutunut poliittisiin puolueisiin ja kertoo arvostavansa vantaalaisten yhteisöllisyyttä, kulttuuriperintöä, luontoa ja ympäristöä. Taloudenpidon kestävät ratkaisut, yrittäjyys ja työllistyminen ovat myös agendalla ja yhdistys pyrkii edistämään vapaata keskustelua ja tarjoamaan mahdollisuuden päätöksentekoon vaikuttamiseen.

Vuoden 2004 kunnallisvaaleissa Pro Vantaa sai 1 015 ääntä (1,4 %) ja yhden edustajan, silloisen puheenjohtajansa Ensio Laaksosen, Vantaan kaupunginvaltuustoon.

Vuoden 2008 kunnallisvaaleissa Pro Vantaa sai alustavassa laskennassa yhden paikan, mutta tarkistuslaskennassa viimeinen valtuustopaikka meni Perussuomalaisille.

Lisäksi yhdistyksellä oli edustus useissa kunnallisissa luottamuselimissä.

## Vaalit

## Lähteet
Chris Chavis

**Christopher ”Chris” Chavis**, painijanimeltään **Tatanka**, (s. 8. kesäkuuta 1961 Pembroke, Pohjois-Carolina) on yhdysvaltalainen showpainija, joka painii SmackDown!-brändissä World Wrestling Entertainmentissa. Hän on intiaani. Debyyttinsä Chavis teki vuonna 1989. Hän on voittanut urallaan muun muassa AWF:n Yhdysvaltain mestaruuden, i-Generationin Australian raskaan sarjan mestaruuden kahdesti sekä NAWA:n raskaan sarjan mestaruuden.

Tatankan lopetusisku on Tomahawk Chop. Hänellä on ollut kolme manageria, Sherri Martel, Joe Scarpa ja Ted DiBiase.

## Lähteet
Kurume

**Kurume** () on kaupunki Fukuokan prefektuurissa Japanissa. Kaupungin väkiluku vuonna 2014 oli 305&nbsp;214 ja väestötiheys 1&nbsp;328 asukasta neliökilometrillä. Kaupungin pinta-ala on 229,84&nbsp;km². Kurume on valittu yhdeksi Japanin ydinkaupungeista.

Tunnettu rengasvalmistaja Bridgestone on lähtöisin Kurumesta. Bridgestone aloitti Fukuokassa perinteisten jikatabi-kenkien valmistajana ja huomasi aikoinaan, että suojaamalla kenkien pohjat kumilla estettiin riisipelloissa elävien loismatojen pääsy ihmisiin. Muita tunnettuja asioita ovat esimerkiksi Checkers-popyhtye, näyttelijä-laulaja Seiko Matsuda, anime-taiteilija Leiji Matsumoto, televisiokasvo Rena Tanaka ja Morning Musume -yhtyeen laulaja Reina Tanaka. 

Kuuluisia kurumelaisia tuotteita ovat tonkotsu-keitto, ramen-nuudelit ja intiansiniset kudotut vaatteet. Kaupungissa sijaitsee Kurumen yliopisto.

## Kuvia

File:Kurume kourataisha.jpg|Kurume Kōran suuri pyhäkkö
File:Kurume castle.JPG|Kurumen linna
Image:Kurume narita temple.jpg|Kurume-Naritan temppeli
Image:Kurume-mutsumondouri.jpg|Kurume Mutsumondōri -kauppakatu
Image:800px-Nishitetsu-kurume-buscenter.jpg|Nishitetsun Kurumen bussikeskus
Image:Downtown Kurume.jpg|Kurumen keskustaa juna-aseman edestä
Image:Kurume-sta.jpg|Kurumen asema
Image:800px-Tenjinomuta kurumestation.jpg|Kurumen asema ulkoa


## Lähteet

## Aiheesta muualla
The Thrills

**The Thrills** on irlantilainen indie/rock-yhtye Dublinista. 

Yhtye perustettiin Dublinissa vuonna 2001. Heidän debyyttialbuminsa *So Much for the City* nosti heidät Irlannin hittilistoille. Jäsenet ovat nimenneet esikuvikseen Neil Youngin, The Beach Boysin ja The Monkeesin. 

The Thrillsin musiikkia on esitetty kaksi kertaa suositussa nuortensarjassa O.C.. Yksi sarjan päänäyttelijöistä, Adam Brody, on yhtyeen suuri fani. The Thrillsin hitti "Big Sur" soitettiin ensimmäisen kauden 17. jaksossa ja yhtye esiintyi toisen kauden 9. jaksossa soittaen kappaleet "Saturday Night", "Not For All The Love In The World" ja "The Curse of Comfort". 

## Jäsenet
*Conor Deasy - laulu
*Daniel Ryan - kitara
*Padraic McMahon - basso
*Kevin Horan - piano
*Ben Carrigan - rummut

## Julkaisut
### Albumit
*So Much for the City (2003)
*Let's Bottle Bohemia (2004)
*Teenager (2007)

### EP:t
*The Thrills Bite Size (2007)

### Singlet
*Santa Cruz (You're Not That Far) (2002)
*One Horse Town (2003)
*Big Sur (2003) 
*Santa Cruz (uusintajulkaisu) (2003)
*Don't Steal Our Sun (2003)
*Whatever Happened To Corey Haim? (2004)
*Not For All The Love In The World (2004) 
*The Irish Keep Gate Crashing (2005)
*Nothing Changes Round Here (2007)
*The Midnight Choir (2007)
Estádio do Dragão

**Estádio do Dragão** on jalkapallostadion Porton kaupungissa Portugalissa. Stadionille mahtuu 50&nbsp;033 katsojaa.

## Ominaisuudet
Estádio do Dragão on moderni jalkapallostadion, jossa katsomot alkavat lähes välittömästi kentän reunasta. Stadionin päätykatsomot ovat yksikerroksisia, kun taas pää- ja "aurinkokatsomo" ovat molemmat kaksikerroksisia. Näiden kahden kerroksen välissä sijaitsee aitiorivistö.  Vaikka Estádio do Dragão onkin pääasiallisesti jalkapallostadion, käytetään sitä myös muihin tarkoituksiin. Muun muassa brittiläinen rockyhtye Rolling Stones vieraili Dragãolla maailmankiertueellaan vuonna 2006.

Estádio do Dragãon nimi tarkoittaa vapaasti suomennettuna Lohikäärmeen stadionia. Stadionin nimi juontaa juurensa sen isäntäseura FC Portoon. Porton kaupungin vaakunaa on aiemmin koristanut lohikäärme, samoin FC Porton logoa. Myös jalkapalloseuran kannattajien lempinimi on "lohikäärmeet".

Stadion sijaitsee 4 km  Porton kaupungin historiallisesta keskustasta. Sinne pääsee Porton metrolla, aseman nimi on Estádio do Dragão. 

## Historia
Estádio do Dragãon rakentamisesta päätettiin vuonna 2001, kun oli selvää, että vuoden 2004 jalkapallon EM-kilpailut käytäisiin Portugalissa. Lisäksi rakennuspäätökseen vaikutti Porton johtavan jalkapalloseuran FC Porton tarve päästä uudelle stadionille vanhahtaneelta Estadio das Antasilta. Estádio do Dragão valmistui lopulta vuonna 2003, ja Estadio das Antas hävitettiin vuonna 2004.

FC Porto siirtyi uudelle stadionille heti sen valmistuttua ja pelasi siellä kotiotteluitaan voitokkaalla Mestarien liiga -kaudellaan 2003–2004. Ensimmäinen Estádio do Dragãolla pelattu ottelu oli FC Porto – FC Barcelona, joka pelattiin 16. marraskuuta 2003. FC Porto voitti maalein 2–0, mutta ottelua sävytti uuden pelinurmen huonokuntoisuus. Nurmi päätettiinkin neitsytottelun jälkeen uusia ja FC Porto siirtyi pelaamaan takaisin vanhalle stadionilleen, palatakseen Estádio do Dragãolle helmikuussa 2004. Näin joukkue pääsi uudelle stadionille pelaamaan Mestarien liigan pudotuspelivaiheen kotiotteluitaan. 

Laajemmalle yleisölle stadion esittäytyi vuoden 2004 jalkapallon EM-kilpailuiden avausottelussa 12. kesäkuuta 2004, jossa isäntämaa Portugali hävisi tulevalle Euroopan-mestarille Kreikalle maalein 1–2. Estádio do Dragãolla pelattiin edellä mainituissa EM-kisoissa myös muun muassa Kreikan ja Tšekin välinen välieräottelu, joka päättyi Kreikan voittoon ensimmäisen jatkoajan lopussa syntyneellä hopeisella maalilla.

Myös Portugalin ja Suomen välinen EM-karsintaottelu pelattiin Dragão-stadionilla 21.11.2007, joka päättyi tasatulokseen 0-0 varmistaen sen, että Portugali meni taistelemaan Euroopan mestaruudesta jättäen Suomen ulos EM-kilpailuista.

## Lähteet
Pelmeni

**Pelmeni** () on Venäjällä laajasti tunnettu ja alun perin Udmurtiasta kotoisin oleva raviolia muistuttava ruokalaji, joka valmistetaan käärimällä yleensä jauhelihasta valmistettu täyte ohuen vehnäjauhoista valmistetun taikinan sisään. Venäjän saman *pelmen* on tullut udmurtin ja sen lähisukukielen komin yhdyssanasta *peĺ ńań*, sananmukaisesti 'korvaleipä'. Pelmenit yleensä pakastetaan valmistuksen jälkeen ja ennen tarjoilua keitetään suolalla maustetussa vedessä tai lihaliemessä. Ne tarjoillaan usein voisulan, majoneesin, sipulisilpun tai smetanan kanssa.

Alun perin pelmenit ovat tulleet tunnetuksi Venäjällä suomalais-ugrilaisen kansan, udmurttien, perinneruokana.

## Lähteet

## Kirjallisuutta
* 

## Aiheesta muualla
Rauhala (Kotka)

**Rauhala** on Kotkan kaupunginosa, joka sijaitsee entisen Karhulan kauppalan keskustan eli nykyisten Karhulan ja Helilän kaupunginosien itäpuolella. Rauhala kuului Kymin kuntaan vuoteen 1950 saakka ja Karhulan kauppalaan vuosina 1951–1976.

Rauhalan tilastoalueen asukasluku on 1&nbsp;768 (31.12.2012), mutta tilastoalueeseen kuuluu myös Käpylän asuinalue, joka kaavassa on Helilän kaupunginosaa.

Rauhala on pääosin omakotitaloaluetta, mutta kerros- ja rivitaloja on kaupunginosan pohjoisosissa, jossa sijaitsevat myös Rauhalan koulu (luokat 1–6), Kotkan jäähalli ja sen vieressä Katajaisten urheilukenttä.

## Lähteet